Παρά το γεγονός πως έχει ταυτιστεί με την εφηβεία, η ακμή μπορεί να εμφανιστεί σε οποιοδήποτε στάδιο της ζωής ενός ανθρώπου και είναι μια από τις συχνότερες δερματικές παθήσεις. Η ακμή προκαλείται όταν οι πόροι του δέρματος φράσσονται από νεκρά κύτταρα και φυσικά έλαια, δημιουργώντας μαύρα και λεύκα στίγματα και τα γνωστά σε όλους μας σπυράκια. Ακραία συμπτώματα περιλαμβάνουν την εμφάνιση εξογκωμάτων κάτω από το δέρμα, αλλά και κυστών.Σε αντίθεση με το έκζεμα, γνωρίζουμε καλύτερα τους παράγοντες που προκαλούν την ακμή, κάνοντας την πάθηση πιο διαχειρίσιμη. Ωστόσο, υπάρχουν και μερικοί γενετικοί παράγοντες, οι οποίοι συμβάλλουν στη δριμύτητα της ασθένειας. Μερικοί από τους λόγους, πάντως, που εμφανίζεται η ακμή, είναι οι παρακάτω:• Hormonal imbalance• Φαρμακευτικές αγωγές• Άγχος• ΔιατροφήΟι ορμονικές διαταραχές είναι από τους συχνότερους λόγους και η κύρια αίτια που η ακμή είναι τόσο συχνή στους εφήβους. Η διατροφή, επίσης, είναι ένας από τους σημαντικότερους παράγοντες. Παρά την επικρατούσα άποψη, μάλλον θα χαρείτε όταν μάθετε πως η σοκολάτα και τα λιπαρά φαγητά δεν συμβάλλουν στην εμφάνιση της ακμής—τα φαγητά με πολλούς υδατάνθρακες είναι τελικά ο πραγματικός ένοχος.